tomron87/hebrew-wikipedia-sentences-corpus huggingface dataset:
כך למשל, מכללה אקדמית שמעוניינת להביא תלמידים להרשמה, מארגנת להם "ימי גיבוש" הכוללים היכרות בין המיועדים להירשם לבין אלה שנרשמו כבר.
"גיבורים קטנים" הוא סרט הרפתקאות ילדים דרמטי ישראלי לכל המשפחה, בבימויו של איתי לב, שיצא לאקרנים בשנת 2006. הסרט מגולל את מסע ההרפתקאות האמיץ אליו יוצאים ארבעה ילדים, בעקבות משימת הצלה שלקחו על עצמם לאחר שאחת מהם, שניחנה ביכולת שמיעה מיוחדת, שמעה צעקות ובכי מרוחקים של קריאה לעזרה.
במסעם ועל רקע מציאות חייהם הקשה בעיירת פיתוח, מתגבשים ארבעת החריגים החברתיים לכדי חבורה, עומדים בפני מבחן של חיים ומוות ועוברים תהליך של התגברות והתבגרות.
זהו אחד מסרטי הילדים הבודדים שנעשו בישראל, והוא מתאר את המציאות הישראלית בעיירת פיתוח תוך כדי התמקדות בנושאים חברתיים אוניברסליים.
בדרך חזרה מטיול קייטנה של ילדי העיר אופקים בחופש הגדול, שומעת אליסיה, מהגרת מרוסיה בת 10, קולות הזועקים לעזרה מוואדי סמוך.
כשהיא מבקשת ממדריכות הקייטנה לעצור את האוטובוס, משתרר שקט, ומתברר לה שהיא היחידה ששומעת את הקולות.
המדריכות מבקשות מהילדים להתיישב חזרה בכיסאותיהם ומורות לנהג האוטובוס להמשיך בדרכו.
במשך כל הנסיעה בדרך חזרה הביתה, אליסיה הייתה בטוחה שהקריאות לעזרה ששמעה היו אמתיות, והייתה נחושה בדעתה לחזור אל המקום בו נמצא הוואדי, ולסייע לאותם האנשים שזקוקים להצלה.
לכן, כבר ברדתה מהאוטובוס בחזרה באופקים מחליטה אליסיה לשוב אל הוואדי ללא כל דיחוי.
היא משכנעת את ארז, ילד בן 12 שאביו נפל במלחמת לבנון כקצין צה"ל ואשר מנסה להוכיח אומץ לב כמעט בכל דרך אפשרית, להצטרף אליה למסע.
מערכת היחסים של ארז עם אמו לאחר מות האב היא שבירה למדי, ועם זאת נתון ארז למרותם של בריון וחבורתו, אשר לא מפסיקים להיטפל אליו לאחר שהבריון הובס על ידו בתחרות ג'ודו.
לב, אחיה הגדול והמגודל של אליסיה הסובל ממוגבלות שכלית התפתחותית, מצטרף גם הוא למסע שמתכננת אליסיה, למרות שקיימים אצל אליסיה חששות לגבי הצטרפותו.
מביתם באופקים עד לוואדי החוצה את קיבוצי הסביבה, שלושת הגיבורים עוברים מסע דרמטי גדוש בהרפתקאות ובמגוון התנסויות.
הם מתגברים על גדרות היישובים, על חשכת הלילה והחרדה מחיות בר, ועל חבורת ילדי קיבוץ המנסים להפריע להם במילוי המשימה.
במקביל, מתגלה היעלמותם באופקים, ובסיוע כוחות משטרתיים ואחרים יוצאת אמו של ארז למסע החיפוש אחריו, ההופך בהדרגה לאקט של התפייסות והשלמה בין האם לבנה.
בסיוע של אחד מילדי הקיבוץ השכן, שלא נחשב בין ה"מקובלים" ואשר עד מהרה מצטרף לשלישייה, מצליחים ארז, לב ואליסיה להשלים את משימתם ולהגיע אל הוואדי, שם מתגלה אם יבבות העזרה ששמעה האוזן המחוננת של אליסיה היו זעקות עזרה אמתיות, ואם באמת נמצאים אנשים במצוקה בוואדי או בקרבתו.
שחקנ/ית דמות ניר צויקל ליאור אביגיל אריאלי ענת עמוס תמם אמנון דניאל דמידוב לב לוסי דובינצ'יק לנה ציון ברוך אבי דאנה איבגי לירון רותם זיסמן אדווה מיקי קם רוחמה אלון ליסי ארז אנסטסיה ספונוב אליסיה חן קורן שאולי ז'אן טלסניקוב אבא של אליסיה
גיבסון לס פול היא דגם פופולרי של גיטרה חשמלית מבית חברת הגיטרות גיבסון.
זוהי אחת הגיטרות החשמליות הראשונות שנבנו עם גוף מלא (ללא חלל ריק).
הלס פול הוא הדגם הנמכר ביותר של חברת גיבסון והמזוהה ביותר עם החברה.
הלס פול נקראה על שם ממציאה, לס פול, גיטריסט הקאנטרי-ג'אז.
בשנת 1928, כשהיה בן 12 וניגן במסעדות המבורגרים כדי להרוויח דמי כיס, החליט לס פול להגביר את הגיטרה שלו, הוא פירק את החלק העליון של הפטיפון, חיבר אותו לגיטרה באמצעות חוטי טלפון שאותם חיבר לרדיו, וכך יצר גיטרה חשמלית.
בתחילת שנות ה-40 החליט פול לנסות ליצור גיטרה חשמלית מגוף מלא.
כאשר עבד אצל יצרני הגיטרות "אפיפון", ניצל את סופי השבוע וניסר לשניים גיטרה אקוסטית מתוצרת "אפיפון", ובמקום החלק המרכזי חיבר בול עץ.
באמצעות זוויות פח הוא חיבר צוואר של גיטרת גיבסון, בנה פיקאפ בעצמו והלך עם המצאתו, שאותה כינה "בול העץ", לבית החרושת של גיבסון.
אנשי "גיבסון" צחקו על פול וכינו אותו "הילד עם מקל המטאטא".
בשנת 1950, כאשר ליאו פנדר הצליח לייצר גיטרה חשמלית, דבר שאנשי גיבסון חשבו שאינו אפשרי, הבינה חברת גיבסון את טעותם וחיפשה את "הילד עם מקל המטאטא".
לבסוף, בשנת 1951, הם מצאו אותו וביקשו ממנו לחתום עליה, והחתימה מוטבעת עד היום על כל גיטרת לס פול.
גיטרות לס פול הראשונות יוצרו ב-1952. הגיטרה הייתה עשויה עץ יקר, יוצרה ברובה בעבודת יד קפדנית, והדגם נראה כמו גיטרת הג'אז האקוסטית של החברה, אך קטנה יותר ובעלת גוף מלא.
לא חלו שינויים משמעותיים בדגם מלבד שינוי שיטת הצביעה ושינוי הפיקאפים.
בשנת 1961 ניסתה גיבסון לשנות את עיצוב הגיטרה.
פול, שלא הסכים לשינוי, סירב לאשר את השימוש בשמו על הגיטרות החדשות, ולכן הן נקראו SG, וייצורו של דגם לס פול נפסק.
כמה שנים מאוחר יותר התחילו גיטריסטים לגלות מחדש את הדגם הישן של הלס פול.
לאור הביקוש הרב ללס פול שבה גיבסון לייצר את הלס פול במקביל להמשך ייצור ה-SG.
גיטרת הלס פול, וחברת גיבסון בכלל, נמצאות בתחרות מתמדת מול ענק הגיטרות השני, חברת פנדר ודגם הגיטרה החשמלית שלה, הפנדר סטראטוקסטר.
בשנות ה-80 ירדו מכירות הלס פול לשפל מול הסטראטוקסטר, אך בתחילת שנות ה-90 עלו שוב המכירות של הלס פול, בעיקר בזכות נגנים כגון סלאש, הגיטריסט הראשי של להקת "Guns N' Roses".
לס פול סטנדרט (standard) - הגיטרה המקורית המיוצרת מאז 1952, שונתה ב-2007 וגופה קיבל הקלת משקל גדולה, גיבסון שינו אותה למודרנית יותר לעומת הטרדישיונל שנשארה הלס פול הקלאסית לפני השינוי ב-2007.
לס פול קלסיק (classic) - בעלת פיקאפים שונים מהסטנדרט, עם הקלת משקל.
לס פול סטודיו (studio) - דגם יותר מודרני ומוזל, בלי בינדינג (binding) ופיקאפים 490 ו-498.
לס פול סוּפרים (supreme) - הדגם במחיר הגבוה בסדרת הUSA, לס פול חצי נפח, חומרה מוזהבת, טופ מייפל ועצים מובחרים, חורי F.
לס פול קאסטום (custom) - דגם ה"היי אנד" של הלס פול, גיטרה בעבודת יד, פיקאפים PAF מקוריים, בינדינג כפול על כל הגוף והראש, חומרה מוזהבת ופרטים מיוחדים (frets).
לס פול טרדישיונל (traditional) - גיטרה ללא הקלת משקל, חיווט ידני וצוואר עבה, הלס פול סטנדרט לפני השינוי ב-2007.
לס פול ג'וניור (junior) - הלס פול "הפשוטה".
פיקאפ P-90 אחד בלבד, ללא בינדינג, צבע פשוט.
החברה מייצרת גם דגמי חתימה של נגנים מפורסמים.
נכון ל-2009, חברת הבת של גיבסון, אפיפון, מייצרת דגמים מוזלים ופופולריים של הלס פול, החתומים "אפיפון לס פול".
ישנה מחלוקת רבה בנוגע להבדלים ולאיכות הצליל בין הגרסאות המוזלות לגרסאות ה"מקוריות" של גיבסון.
אחד הגיטריסטים המזוהים ביותר עם הדגם היה ג'ימי פייג', שבשנות ה-60 קנה גיטרה מוכנה לפי הזמנה בשם "Black Beauty" תוצרת לס פול משנת 1960, יד שנייה עם אילן יוחסין ששרטט לאחור עד 1949. פייג' בחר אותה "מכיוון שהיו לה שלושה פיקאפים ומנעד עצום של צלילים".
הגיטרה נגנבה ב-1970. מאוחר יותר טען: "אני חושב שהקרדיט מגיע לאריק (קלפטון) על המצאת 'הצליל של לס פול' כשניגן עם ה-Bluesbreakers".
דייוויד גילמור - השיר another brick in the wall הוקלט עם גיטרת les paul
גיברלטרים היא קבוצה אתנית ותרבותית המורכבת מתושבי הטריטוריה הבריטית הזעירה גיברלטר שבדרום חצי האי האיברי.
האוכלוסייה בגיברלטר מורכבת מצאצאי מהגרים ממדינות אירופאיות שונות שהגיעו אליה במשך 300 שנה מאז הכיבוש הבריטי, וממדינות נוספות בשנים האחרונות.
בשנת 1704 כבשה בריטניה את גיברלטר ובעקבות כך ברחו ממנה כ-4,000 תושבים ספרדים מקומיים, שהיוו את מרבית האוכלוסייה באותה העת.
מעט התושבים הספרדים שנשארו עזבו בזמן המצור הספרדי בשנת 1727.
מהגרים מג'נובה שבאיטליה ומקטלוניה היוו את מרב האוכלוסייה בגיברלטר בעת שנכבשה על ידי הולנד ולאחר מכן על ידי אנגליה.
יהודים רבים מטטואן שבמרוקו שהיו בקשרי עסקים עם האנגלים החלו להתיישב בגיברלטר, ובשנת 1755, הם היוו כחמישים אחוז מאוכלוסיית האזור, שמנתה כ-1,300 תושבים.
בשנת 1888 השלטון הבריטי החל בבניית נמל חדש ויבא לצורך כך עובדים רבים ממלטה ומפורטוגל, שחלקם הגדול התיישב בגיברלטר לאחר מכן.
תושבי גיברלטר הם אזרחים בריטים, אולם בעלי תחושת זהות גיברלטרית ייחודית.
הם מכונים לעיתים לאניטו, על שם השפה המקומית.
הדת העיקרית בגיברלטר היא הנצרות, וכשרוב משמעותי מתושבי האי שייכים לכנסייה הקתולית.
כמו כן ישנם נוצרים המשתייכים לכנסייה האנגליקנית, הכנסייה של סקוטלנד, עדי יהוה, מורמונים, הכנסייה המתודיסטית של גיברלטר ולכנסיות אחרות.
בנוסף, ישנה אוכלוסייה הינדית, אוכלוסייה מרוקאית מוסלמית ובהאים.
בגיברלטר אוכלוסייה קטנה של יהודים (כמה מאות) המהווים את יהדות גיברלטר, שהיא בעלת היסטוריה ייחודית וארוכה.
שתי השפות העיקריות באי הן האנגלית, המשמשת במסמכים רשמיים ובבתי הספר, וספרדית.
רוב הגיברלטרים משוחחים בלאניטו, שהיא ניב של ספרדית אנדלוסית עם השפעות חזקות של אנגלית בריטית.
בנוסף ישנן בשפה מילים רבות מליגורית וחכיתיה.
דוברי ספרדית ואנגלית יתקשו לרוב להבין דוברי לאניטו.
בנוסף ישנה אוכלוסייה מרוקאית קטנה הדוברת ערבית-מרוקאית ואוכלוסייה הודית הדוברת הינדי וסינדית.
מספר משפחות ממוצא מלטזי דוברת את השפה המלטזית.
גיבסון SG הוא דגם גיטרה פופולרי שהוצג בתחילת שנות ה-60 של המאה ה-20 על ידי חברת גיבסון.
בשנת 1960 מכירות הגיבסון לס פול ירדו בצורה משמעותית.
בשנת 1961 חברת גיבסון הוציאה דגם משופר של הלס פול שכלל גיטרה קלה יותר, בעלת עיצוב חדש, עם גישה טובה יותר לשריגים הגבוהים ולנגינה נוחה יותר.
משום היות הגיטרה קלה כל כך, הצוואר היה כבד ביחס לגוף, מה שגרם לו לנטות למטה.
החיבור בין הצוואר והגוף הוזז שלושה שריגים קדימה, על מנת שתהיה אליהם גישה טובה יותר.
כמו כן הגיטרה הייתה זולה יותר, משום השימוש המועט יותר בעץ והבנייה הקלה יותר.
הגיבסון SG תוכננה על מנת להתחרות עם הפנדר סטראטוקסטר, שמכירותיה עלו באותה תקופה, גם משום מחירה הזול יותר.
בפרסומות ל-SG היא הופיעה כגיטרה עם "הצוואר המהיר ביותר בעולם".
הלס פול (השם של ה-SG באותה תקופה) הייתה גיטרה פופולרית מאוד.
לס פול, הגיטריסט שעזר לגיבסון בתכנון גיטרות, שעל שמו נקראה הגיבסון לס פול, לא אהב אותה וביקש ששמו יימחק ממנה.
מאז הוצאת הSG היא הוצעה למכירה במספר דגמים: הדגם הזול יותר נקרא "ג'וניור", הבינוני "סטנדרט" והדגם המשופר והיקר מכולם- ה"קאסטום".
דגמי ה"קאסטום" שיוצרו בין השנים 1961-1963 לא נשאו את השם SG, אך נשאו את חתימתו של לס פול בין לוח האצבוע למיקרופון הצוואר, יחד עם השם "קאסטום".
השם "סטנדרט" נחרט על כיסוי מוט הכיוון (ה-TRUSS ROD) מתחילת יצור הדגם ועד היום.
לכל דגמי ה-SG בין השנים 1961-1965 היה מגן שריטות קטן ,שלא כיסה את אזור הפיקאפים, אך בדגמים שיוצרו משנת 1966 תוכנן מגן שריטות גדול שמכסה את כל האלקטרוניקה שעל הגיטרה, בדומה לפנדר סטראטוקסטר.
בשנת 1971 הוציאה גיבסון גרסה בעלת מגן שריטות "מרחף", בדומה לזה שעל הגיבסון לס פול, והוצע כתוספת לגיטרה גשר ביגסבי, המשמש כגשר צף להרפיה ולמתיחה של המיתרים על מנת ליצור שינוי טונאלי.
באותה שנה הוצעו גם הSG-100 כדגם זול עם פיקאפ יחיד, וה-SG-200 בעלת שני פיקאפים עם סליל יחיד, בשם P-90 (גרסה אשר שוחזרה מאוחר יותר ונקראה SG Classic).
כמו כן גם הדגמים היוקרתיים SG PRO וה-SG DELUXE הוצאו, אך בשנת 1972 בוטלו הדגמים המיוחדים.
בשנת 1968 הוכרזה ה-SG "ספיישל"- דגם הממוקם בין ה"ג'וניור" ל"סטנדרט" וכוללת שני פיקאפים יחידי-סליל, גשר קבוע או צף, כריכה בצוואר ונקודות לאורך הצוואר (במקום הטרפזים שהיו נהוגים בדגמים היקרים יותר).
כיום הספיישל כוללת שני פיקאפים כפולי-סליל, (HUMBUCKERS) ומגן שריטות גדול, בדומה לדגמי הסטנדרט.
בשנת 1980 הוכרזה גרסת SG הכוללת שני פיקאפים אקטיביים, מופעלי סוללה.
שם הדגם היה "גיבסון SG-R1".
מפרט הדגם היה: גוף מוצק מסיסם (MAHOGANY), בצבע שחור, ללא מגן שריטות, סימוני נקודות על הצוואר במקום טרפזים, גשר קבוע בלבד, מחווני טרבל ובאס מ-0 למינוס או פלוס 5, במקום מ-0 ל-10 כפי שהיה נהוג, וכמו כן מפסק השולט על היות הפיקאפים אקטיביים או פאסיביים.
שם הדגם שונה ל-"SG ARTIST", אך הופסק יצורו של הדגם.
מדגם זה יוצרו אך ורק כ-200 כלים.
בשנת 2008, הוצג דגם ה-SG ROBOT.
דגם זה כלל מנגנון כיוון אוטומטי, שחוסך לנגן את הצורך בכיוון הגיטרה לפני הנגינה.
כמו כן יכלה הגיטרה לכוון את הגיטרה לכיוונים מיוחדים ללא צורך בטיפול לכלי, וגם לטפל בבעיות אינטונציה.
בשנת 2009, הוציאה גיבסון את דגמי ה-SG RAW POWER, הבנויים מגוף וצוואר מעץ האדר (MAPLE) בצבעים מיוחדים.
מחירם נקבע בין דגם הספיישל הזול לדגמי הסטנדרט היקרים יותר, וגם את דגמי ה-ZOOT SUIT דגם שבנוי כולו מלמינציה של חתיכות עץ BIRCH דקות מאוד שכל אחת מהן צבועה בצבע אחר.
גיבסון הציעה במשך השנים עשרות סגנונות של הSG, החל מהספיישל, ה"פידד", ה"סופרים", דגם ה"טוני איומי" (שיצורו הופסק),דגם ה"אנגוס יאנג", דגם שחזור שנת 1961. לחברת הבת של גיבסון, אפיפון, יש מספר דגמים זולים שלה, ביניהם ה-G-400 והאלייטיסט, שהוא דגם יוקרתי על בסיס שחזור ה-1961, שיוצר ביפן בין השנים 2003-2005.
דגמים אחרים וסטודיואים שלמים עם הגיטרות האחרות היו הסטודיו הגותי, הסטודיו השחור משי, הסטודיו השחור ואדום ביחד, וסטודיו הגלוס השחור.
אריק קלפטון (רק בתקופת נגינתו בלהקת קרים)
אד קינג מלהקת לנרד סקינרד
דארון מאלכיאן מסיסטם אוף אה דאון
שלומי ברכה ממשינה רק משנת 1991 עד 1992
ברשימה זו מופיעות דמויות בדיוניות המופיעות בסדרת הטלוויזיה "גיבורים".
בנאום הפתיחה של העונה הראשונה, הציגה הסדרה הרכב של שנים עשר שחקנים.
במקור רשימת השחקנים של NBC כללה עשרה שחקנים, אך ליאונרד רוברטס הצטרף לצוות מאוחר יותר, וג'ק קולמן, הועלה מתפקיד חצי קבוע לשחקן בתפקיד מרכזי בפרק האחד עשר של העונה הראשונה.
בעונה השנייה עזבו את צוות השחקנים הקבוע סנטיאגו קבררה, טאני סייפרס וליאונרד רוברטס, וזאכרי קווינטו וג'יימס קייסון לי שהופיעו לעיתים בעונה הראשונה, הועלו לתפקידים מרכזיים.
לצוות נוספו שחקנים חדשים: דייוויד אנדרס, קריסטן בל, דניה רמירז ודנה דייוויס.
במקור אנדרס היה אמור להופיע באופן לא קבוע, אך הוא קודם לשחקן בתפקיד מרכזי בתחילתה של העונה.
בארבעה פרקים הראשונים הוא קיבל קרדיט של שחקן אורח.
בעונה השלישית, כריסטין רוז שהופיעה לעיתים בשתי העונות הראשונות, קיבלה תפקיד מרכזי בעונה השלישית.
קריסטן בל, דייוויד אנדרס ונואה גריי קיביי הוסרו מרשימת הכוכבים הקבועה.
דנה דייוויס לא הופיעה יותר, לאחר שסצנות בהן השתתפה הורדו בעריכה.
בעונה הרביעית הצטרף לצוות השחקנים רוברט נפר.
במקור הוא לא היה אמור להופיע באופן קבוע, אך תפקידו שונה לקבוע.
השחקנים קיבלו קרדיט רק על הפרקים בהם הופיעו.
הוקינס 1 2 (מת) ליאונרד רוברטס מעבר דרך חומרים מוצקים מאיה הררה 2-3 — דניה רמירז פליטת וירוס קטלני אדם מונרו 2 3 (מת) דייוויד אנדרס חידוש רקמות אייזק מנדז 1 —
(מת)סנטיאגו קבררה ניבוי (המתבטא דרך אמנות חזותית) מת בסוף העונה הראשונה על ידי סיילר אנדו מסהשי 2-4 1 ג'יימס קייסון לי בתחילה היה ללא כוחות, אך לאחר שהזריק לעצמו את הנוסחה לקבלת כח רכש יכולת טעינת כוחות באנרגיה והקרנת אנרגיה.
הירו נקאמורה 1-4 — מאסי אוקה שליטה ברצף הזמן והחלל (מאפשר: שיגור, עצירת זמן, נסיעה בזמן החזרת זמן לאחור) סמואל סאליבן — 4 רוברט נפר שליטה בקרקע, פועל רק בקרבת אנשים בעלי כוחות ועצמתו מוגדרת לפי מספרם.
מייקה סאנדרס 1-2 3 נואה גריי קיביי שליטה בטכנולוגיה דיגיטלית ניקי סאנדרס 1-2 —
(מתה)אלי לרטר חזקה במיוחד מוהינדר סורש 1-3 4 סנדהיל רממורת'י בתחילה היה ללא כוחות, אך לאחר שהזריק לעצמו את הנוסחה לקבלת כוח רכש כוח ומהירות על אנושיים.
טרייסי סטראוס — 3-4 אלי לרטר הקפאה, תמרון במים, שינוי צורה למים מאט פארקמן 1-4 — גרג גרונברג טלפתיה, ניבוי (המתבטא דרך אמנות חזותית) אנג'לה פטרלי 3-4 1-2 כריסטין רוז חלומות מועצמים (מאפשר: חזיונות) ניית'ן פטרלי 1-4 — אדריאן פסדר תעופה קלייר בנט 4—1 — היידן פנטיירחידוש רקמות.
בהמשך היא אינה מרגישה כאב ודמה מחדש רקמות לכל אחד.
סיילר 2-4 1 זאכרי קווינטו כישרון אינטואיטיבי, ספיגה אמפתית של כוחות, רכישת כוחות.
מאבד את כוחו במהלך העונה השנייה עקב הפציעה שהירו גרם לה בסוף העונה הראשונה
סאנג'וג אייר - מגולם על ידי ג'בין ריד, הוא ילד הודי שבו הבחין מוהינדר סורש, קודם לעזיבתו לניו יורק.
אחד הפתקים של צ'אנדרה סורש מאבחן את סאנג'וג כבעל סימון גנטי המאפשר לו להיכנס לחלומות של אנשים, שם הוא משמש כמעין "מדריך רוחני".
סאנג'וג מופיע בחיזיון שמוהינדר חווה לאחר שחזר להודו עם אפרו של אביו.
כשמוהינדר פוגש בסאנג'וג, הילד מסביר לו שלא הוא נכנס לחלומותיהם של אנשים, אלא שהחלומות מגיעים אליו.
בריאיון עם ג'ו פוקאסקי וארון קולאייט, כותבים בסדרה, סיפרו שחשבו לקשר בין דמותו של סאנג'וג, לבין הסיוט של מולי - מורי פארקמן.
עם זאת, הרעיון לא יצא לפועל מסיבות שהם לא חשפו.
צ'ארלי אנדרוז - מגולמת על ידי ג'יימה מאייס, היא מלצרית בדיינר במידלנד שבטקסס, שבו עוצרים לאכול הירו נקאמורה ואנדו מסהשי, במסע שלהם לניו יורק.
לאחר שהיא חושפת בפני הירו שלאחרונה היא גילתה שביכולתה להיזכר בכל מידע ששמעה פעם ובדייקנות רבה, סיילר רוצח אותה במחסן של הדיינר, בכך שמסיר את מוחה באותו האופן שרצח את קורבנותיו האחרים.
הירו מנסה למנוע את מותה, בכוונה לחזור ליום לפני הרצח ולהזהיר אותה, אך בטעות חוזר שישה חודשים לפני הזמן המיועד, ל-24 באפריל, יום הולדתה של צ'ארלי.
הירו משכנע אותה בקיומם של כוחות על, הוא מתחיל לעבוד במזנון, והשניים מתחילים לצאת ביחד.
כשקנה להם כרטיסי טיסה לטוקיו, צ'ארלי מספרתו לו שהיא בדרך כלל לא נותנת לאנשים להתקרב אליה יותר מדי, כיוון שיש לה קריש דם ומפרצת במוח, והיא גוססת, אך היא אוהבת אותו והוא גורם לה להיות שמחה.
כשבכוונתם להתנשק, הירו משגר עצמו בהיסח הדעת ליפן, ולא יכול לחזור חזרה, וכתוצאה מכך, צ'ארלי עדיין נרצחת.
הירו מנסה לחזור בזמן שוב ולנסות להציל אותה בדרכים שונות, אך הכוח שהורג את צ'ארלי חזק ממנו.
צ'ארלס דבו - מגולם על ידי ריצ'רד ראונדטרי, הוא אביה העשיר של סימון דבו, ואחד ממייסדיה של החברה.
בבעלותו "חברת דבו", אשר נפתחה במטרה לגרום לעולם להיות טוב יותר, וכן גם הבניין דבו, שעליית הגג שלו מופיעה לעיתים תכופות בסדרה.
בתחילת הסדרה הוא נמצא תחת טיפולו של פיטר פטרלי, עקב מצב בריאותו הרופף, מצבו מתדרדר והוא שוקע בתרדמת.
צ'ארלס מאמין כי ביכולתו של פיטר לשנות את העולם כיוון שיש בו אהבה, והוא מתנגד לשותפיו לשעבר (מקימי החברה).
בפרק השביעי, צ'ארלס ופיטר מתקשרים דרך טלפתיה, והם חולקים חלום בו הם עפים.
כשהוא מתעורר, הוא מספר לסימון על חלומו, ומיד לאחר מכן מת.
בפרק "1961" (הפרק ה-23 בעונה השלישית) מתגלה כי היה בעל יכולת טלפתית, הכותבים רמזו על כך כשארתור פטרלי, גנב את היכולת הזו.
מרדית' גורדון - מגולמת על ידי ג'סלין גיסליג, היא אמה הביולוגית של קלייר בנט ואחותו הגדולה של פלינט גורדון.
יש ביכולתה ליצור ולשלוט באש.
היא ואחיה נפרדו לאחר שהיא שרפה בטעות את הבית שלהם, כשאביהם בפנים, מרדית' ניסתה לאתר את אחיה ולהתאחד עמו במשך זמן רב.
היא פוגשת בניית'ן פטרלי ומתחילה עמו מערכת יחסים שהובילה לתינוק - קלייר.
לאחר מכן היא מותקפת על ידי סוכני החברה, נח בנט וקלוד ריינס, והכוח שלה יוצר התפוצצות ענקית שמכלה את כל הבית, בו נמצאת קלייר.
החברה מאמינה שמרדית' מתה, ומרדית' מאמינה שקלייר מתה.
שנים מאוחר יותר, מרדית' נלכדת על ידי אריק תומפסון סר.
במהלך שוד שביצעה בחנות ביחד עם אחיה, פלינט.
תומפסון מציע לה להפך לסוכנת של החברה, במקום להיות אסירה למשך כל חייה, והיא מסכימה.
עם זאת, לאחר שהיא מגלה כי פלינט נלכד והוא מוחזק כאסיר, עם הבטחה שיעשו ממנו סוכן של החברה, היא מרגישה כי החברה מנצלת את שניהם, וביחד עם פלינט היא בורחת משם.
השניים נפרדים לאחר שתומפסון מאתר אותם, ומרדית' נלכדת שנית, אך תומפסון משחרר אותה, כשנודע לו שהיא אמה של קלייר.
קלייר מצליחה לאתר אותה לאחר שנים רבות, והשתיים נפגשות לזמן מועט לפני שהן נפרדות.
מרדית' סוחטת מאביה של קלייר, ניית'ן פטרלי 100,000 דולר, ומסתירה מקלייר את זהותו לפני עזיבתה למקסיקו.
היא חוזרת מאוחר יותר לבקשתו של נח בנט, כדי לעזור בהגנה על קלייר, לאחר בריחת הנבלים ממדור 5. היא עוזרת לקלייר להודות בכך שבניגוד לטענותיה שהיא רוצה להתאמן כדי לעזור לאנשים, היא פשוט רוצה לנקום בסיילר.
קלייר נעלמת, ומרדית' הולכת להתעמת עם אריק דויל, אשר הייתה עמו במערכת יחסים בעבר, במחשבה שאולי קלייר הלכה אליו במטרה לעצור אותו.
אריק לוכד אותה בעזרת כוחו, אך סנדה בנט וקלייר מצילות אותה.
מאוחר יותר, מרדית' חוזרת לעבוד בשרותיה של החברה כשותפה של נוח בנט.
כשסיילר משתלט על פרימטק, וכולא את מרדית', קלייר, נח ואנג'לה פטרלי, הוא מזריק לה אדרנלין, ומכתוצאה מכך, מרדית' מאבדת שליטה על כוחותיה.
היא ונח כלואים יחדיו, קלייר מצליחה להוציא אותם מהתא בו היו כלואים, אך לא מצליחה להציל את מרדית', ונח מושך אותה החוצה.
מרדית' מאבדת את השליטה על כוחותיה באופן מוחלט, וגורמת להתפוצצות אדירה בפרימטק, והורסת אותו כליל.
בריאן דייוויס - מגולם על ידי דייוויד ברמן, הופיע לראשונה בפרק העשירי, שם הוא חושף בפני סיילר את יכולת השליטה שלו בטלקינזיס.
סיילר לאחר מכן הורג אותו, והופך אותו לראשון בקורבנותיו.
מולי ווקר - מגולמת על ידי אדייר טישלר, היא ילדה קטנה שהוריה נרצחו על ידי סיילר, שנטל מאביה, ג'יימס ווקר, את יכולת ההקפאה שלו.
את מולי מגלה מאט פארקמן בעזרת כח הטלפתיה שלו, מתחבאת בזירת הפשע.
כח העל של מולי הוא היכולת לאתר אנשים בכח המחשבה, בכך שהיא מצביעה על המיקום שלהם במפה.
מאוחר יותר מתברר שהחברה לקחה אותה תחת חסותם, והיא משמשת כמערכת האיתור שלהם.
מולי סובלת מווירוס שאנטי, מה שמונע ממנה להשתמש בכוחותיה, והחברה מגייסת את מוהינדר סורש שימצא תרופה לווירוס.
מוהינדר מרפא אותה, ומאוחר יותר מגן עליה ביחד עם מאט פארקמן מפני נח בנט, שרוצה להרוג אותה מפחד שהחברה תשתמש בה כדי לאתר את קלייר.
מאוחר יותר מוהינדר ומאט לוקחים הם את החסות על מולי, ומשמשים לה כהורים.
מולי סובלת מחלום בלהות, על מישהו שהוא יותר גרוע מסיילר כיוון שכשהיא חושבת עליו, הוא יכול לראות אותה.
מאוחר יותר מאט מגלה כי הסיוט של מולי, זה אביו, מורי פארקמן.
מאט מבקש ממנה שתאתר את מיקומו, ומולי נותנת לו כתובת מדויקת, אך אביו כולא אותה בעזרת כח הטלפתיה שלו, ומולי לא יכולה לחזור למציאות, אך כשמאט מתוודע לעוצמת הכח שלו, הוא מצליח להוציא את מולי מהסיוט, ובמקומה כולא שם את אביו.
כשמאיה ומולי נפגשות, מולי מנסה לאתר את מיקומו של אחיה של מאיה, אלחנדרו, אך היא לא מצליחה כיוון שהוא מת.
בפרק השלישי של העונה השלישית, מציין מוהינדר בפני מאיה כי הוא שלח את מולי להודו שתגור עם אמו.
בפרק הרביעי של העונה השלישית (המדבר על העתיד), מולי מאומצת על ידי מאט ודפני, והיא משתמשת בכוחותיה כדי למצוא את פיטר פטרלי מהעבר.
קנדיס וילמר - מגולמת על ידי מיסי פרגרים, היא סוכנת של החברה, שביכולתה ליצור אשליות.
זיין טיילור - מגולם על ידי אית'ן קוהן, הוא האדם הראשון שצלצל חזרה למוהינדר סורש, כאשר האחרון המשיך את מחקרו של אביו.
זיין משאיר הודעה קולית לסורש ומזמין אותו לוירג'יניה ביץ', כדי לדבר.
סיילר מקדים את סורש, ומתחזה אליו בפני זיין.
זיין חושף את יכולתו, המסת חומרים, וסיילר נוטל את כוחו והורג אותו, כאשר סורש מגיע, מתחזה סיילר לזיין.
לפי הכתבה שפורסמה לאחר מותו, מתברר כי זיין היה מוזיקאי, ובתמונה הוא נראה לובש טישירט של הראמונס.
דניאל לינדרמן - מגולם על ידי מלקולם מק'דאוול, הוא בעל היכולת לרפא פציעות ומחלות של אורגניזם, וכן להשיב זכרונות אבודים, ולהסיר זכרונות מושתלים.
הוא שירת ביחד עם ארת'ור פטרלי בצבא ארצות הברית, שם היה על סף מוות, במלחמת וייטנאם תחת מילת הקוד "אוסטין".
לאחר המלחמה הוא מצא את עצמו חי מציאות נומדית ובדד.
עקב זאת הוא הטביע לעיתים את יגונו באלכוהול, אך כלום לא הקל על הזכרונות מהמלחמה.
לאחר מכן הוא פגש את לינדה טבארה, וחשב שהוא יוכל לשתף אותה בסודו, אך בסוף הרג אותה כאקט של הגנה עצמית.
האיש מהאיטי - מגולם על ידי ג'ימי ג'ין-לואי, היה שותפו של נוח בנט כשעבד בשביל החברה.
בעל היכולת להשכיח זכרונות מאנשים ולדכא את הכוחות של האנשים שמסביבו.
עדן מקיין - מגולמת על ידי נורה זהטנר, היא בעלת יכולת שכנוע.
עבדה בשביל החברה, התחזתה לשכנתו וחברתו של צ'אנדרה בפני מוהינדר כשרק הגיע לדירת אביו, כדי שיחשוף את תגליותיו בפני החברה.
קאיטו נקאמורה - מגולם על ידי ג'ורג' טאקיי, הוא אביו של הירו נקאמורה.
דייל סמית'ר - מגולמת על ידי ראסטי שווימר, היא בעלת היכולת לשמוע כל דבר קטן ממרחקים עצומים.
נרצחת באמצע העונה הראשונה על ידי סיילר, לאחר שהוא ומוהינדר הגיעו אליה בחיפוש אחר בעלי כוחות חדשים.
טד ספראג - מגולם על ידי מת'יו ג'ון ארמסטרונג, בעל היכולת לפלוט קרינה מגופו.
בעונה הראשונה הרג את אשתו מעודף קרינה, כשכוחותיו רק התגלו בפניו ולא שלט עליהם.
המשטרה חשבה שהוא טרוריסט, עד שנחקר על ידי מאט פארקמן וחבר אליו בניסיונות להפיל את החברה מכיוון שחשבו שהם השתילו בהם את הכוחות.
העביר את כוחותיו גם לפיטר, מה שגרם לו להתפוצץ בסוף העונה הראשונה.
קלוד ריינס - מגולם על ידי כריסטופר אקלסטון, מסוגל להפוך את עצמו לבלתי נראה.
פיטר היחיד שיכול לראות אותו, ראה אותו גונב והתחילו לריב.
לאחר מכן התחיל קלוד לאמן את פיטר שיוכל להשתמש באופן קבוע בכל הכוחות שספג.
שם שחקן יכולת על התפתחות כוח הערות פיטר פטרלי מיילו ונטימיליה ספיגת כוחות אוטומטית - בעת קרבה לגיבור או נבל אחר, פיטר מסוגל לבצע יכולות דומות לפרק זמן קצר.
רכישת כוחות-על מגיבורים או נבלים ללא הגבלת זמן, ושימוש בהם באופן רצוני ומושכל.
פיטר סופג את הכוחות הבאים: תעופה, חידוש רקמות, טלקינזיס, אל-ראות, פליטה רדיואקטיבית, יכולת לכופף את הזמן והמרחב, קריאת מחשבות, ראיית העתיד, יריית ברקים והבנת מערכות (בדומה לסיילאר), בעונה השלישית כוחותיו נלקחו על ידי אביו ארתור פטרלי, ובשלב מאוחר יותר הוא מחזיר את כוחו באופן חלקי (יכול לספוג רק כוח אחד).
אחיו הקטן של ניית'ן פטרלי ואחד מארבעה גיבורים המסוגלים לרכוש יכולות-על אחרות.
שליטה בכוחותיו לאורך זמן, והעתקה עצמית במרחב ובזמן, בעונה השלישית מאבד הירו את כל כוחותיו אך הוא מצליח לקבלם מחדש בעזרת בנו של מאט.
מאט פארקמן גרג גרונברג שוטר המסוגל לקרוא מחשבות של הסובבים אותו.
לומד לקרוא מחשבות לא באקראי, אלא במכוון ועל פי הפעלה רצונית.
מסוגל להתמודד כנגד כוחו של האיש מהאיטי, במידה מועטה.
לומד לשתול רעיונות במוחם של אחרים, וכך לשלוט במעשיהם.
מתחיל כשוטר מקוף, אך בהמשך מנצל את יכולותיו לחקירות שונות.
קלייר בנט היידן פנטייר מעודדת בית ספר תיכון שאינה מסוגלת למות הודות לחידוש רקמות אוטומטי.
מגלה שדמה יכול לרפא פציעות אצל אנשים רגילים.
כמו כן מתגלה שעירוי של דמה מסוגל להחיות מתים.
בעונה השלישית היא איננה מסוגלת יותר לחוש בכאב.
ווסט ניק ד'גוסטו החבר של קלייר (החל מתחילת עונה 2), בעל יכולת לעוף בדומה לניית'ן.
נחטף בצעירותו למטרות ניטור ומעקב על ידי החברה, מכיר את אביה של קלייר מאותו אירוע.
ניקי סנדרס אלי לרטר אם חד הורית למייקה, אשתו של די-אל (בתחילת הסדרה בכלא), בעלת כח פיזי על טבעי.
מצליחה לשלוט בצורה חלקית בהתפרצויות של ג'סיקה.
היא לוקה בפיצול אישיות וכוחה בא לידי ביטוי רק כאשר האישיות השולטת בא היא ג'סיקה (שמה של אחותה שככל הנראה הוכתה למוות בידי אביהן בצעירותן), מתברר שיש לה שתי אחיות תאומות ושהכוחות שלה הושגו בצורה מלאכותית.
ניית'ן פטרלי אדריאן פסדר פוליטיקאי.
לשעבר סגן תובע ראשי בניו-יורק, מתמודד למשרת נציג בקונגרס האמריקאי.
אחיו הבכור של פיטר, ומודל לחיקוי בעבורו.
אביה הביולוגי של קלייר, ובנה של אנג'לה.
אייזק מנדז סנטיאגו קבררה צייר, בעל יכולת לצייר את העתיד כאשר הוא תחת השפעת סמים, בעיקר הרואין.
לומד לצייר את העתיד ללא השפעת סמים, במודע ובאופן רצוני.
חברה של סימון דבו, שמאוחר יותר מתאהבת בפיטר פטרלי.
עדן מקיין נורה זהטנר בעלת יכולת שכנוע מוחלט - כאשר היא מבקשת דבר מה, כולם נענים מיידית.
מתחילה כעובדת של חברת הנייר פרימה-טק, תחת מר בנט, מתייגת ומביאה להסגרת גיבורים ונבלים שונים.
בשלב מסוים הוא מורדת בחוקי החברה על מנת לנסות ולחסל את סיילר.
שמה המקורי הוא שרה אליס.
הוקינס ליאונרד רוברטס בעל יכולת לעבור דרך חומרים מוצקים, כגון קירות.
מסוגל לשלוח ידיים לתוך הגוף האנושי וכך להרוג או לגרום למועקה קשה.
בעלה של ניקי סנדרס, אביו של מייקה, גיס לג'סיקה סנדרס.
שמו המלא הוא דניאל לורנס הוקינס.
מייקה סנדרס נואה גריי קיביי מסוגל לתקשר עם מכונות ולשכנען לעשות כרצונו, במגע בלבד.
מצליח לשלוט ולשכנע מכונות גם בעזרת המחשבה בנה של ניקי סנדרס ודי.
הוקינס, אחיינה של ג'סיקה סנדרס.
הולדתו תוזמנה היטב על ידי מר לינדרמן.
(האיש מהאיטי) ג'ימי ג'ין-לואיס מסוגל למשוך ולמחוק זכרונות מבודדים ממוחותיהם של אנשים, וכמו כן לדכא את כוחותיהם של האנשים שמסביבו.
לאחר מחיקה חוזרת ונשנית של זכרונות, ייתכן נזק ממשי למוח האדם.
אף על פי שהאיש מהאיטי גרם נזק לפחות לאדם אחד חף מפשע, אין הוא נחשב לנבל.
בעונה השנייה נמצא כנושא את אותו הווירוס שמולי ווקר נושאת.
קלוד ריינס כריסטופר אקלסטון יכול להפוך לבלתי נראה ובלתי נשמע.
עבד בעבר בחברת הנייר פרימה-טק, כשותף למר בנט.
לאחר ניסיון התנקשות כושל, עבר למחתרת.
אימן את פיטר פטרלי בשליטה בכוחותיו.
שם הדמות בסדרה שאול משמו של השחקן קלוד ריינס, שגילם את הרואה ואינו נראה בסרט משנת 1933. השחקן מוזכר גם בשיר מתוך הסרט "מופע הקולנוע של רוקי": "Claude Rains was the The Invisible Man..." מאיה הררה דניה רמירז כשהיא כועסת העיניים שלה הופכות לשחורות ומי שמסביבה מת.
מצליחה לשלוט בכוחה בעזרתו של סיילר, מאבדת את כוחה מרצון בעונה השלישית.
מואשמת ברצח המוני (תחילת עונה 2) בעקבות התפרצות לא רצונית בחתונת אחיה.
אלחנדרו הררה שלים אורטיז מסוגל לספוג את הנזקים שגורמת אחותו התאומה ולהחזיר את קורבנותיה לחיים.
מואשם כשותף לרצח המוני שלכאורה ביצעה אחותו.
מוניקה דוסון דנה דייוויס זיכרון שריר נרכש, המאפשר לה לבצע מיומנויות מסובכות ללא אימון מוקדם, מראייה בלבד.
נכדתה של ננה, אחותו של דמון, ובת דודתו של מייקה.
שם שחקן יכולת על התפתחות כוח הערות ג'סיקה סנדרס אלי לרטר היא הצד הרע, הפסיכוטי והנקמני באישיותה של ניקי.
ג'סיקה היא ביטוי פסיכולוגי של ניקי לאחותה שככל הנראה הוכתה למוות בידי אביהן בצעירותן.
כאשר ניקי נמצאת תחת שליטת האישיות של ג'סיקה היא עובדת כרוצחת שכירה, לרוב בשביל מר לינדרמן.
מר לינדרמן מלקולם מקדואל בעל תאגיד חובק עולם, מבוסס בעיר לאס וגאס.
בעל יכולת ריפוי חיצוני - מסוגל לרפא אנשים אחרים, אך לא את עצמו.
האחראי הראשי לתוכנית הפיצוץ הגרעיני בניו יורק.
תכנן מראש את היוולדו של מייקה סנדרס.
גבריאל גריי (סיילר) זאכרי קווינטו מתקן שעונים.
יש לו את הכוח להבין איך דברים עובדים (מערכות מכניות וביולוגיות).כוחו מאפשר לו להבין איך מערכות של בעלי כוחות אחרים פועלות ועל ידי זה הוא יכול להשתמש בכוחותם.
ספג את הכוחות הבאים: הקפאה, המסה, היתוך גרעיני, יצירת חשמל, שמיעת על, ראיית העתיד, טלקינזיס, צעקת הדף, חידוש-רקמות, מגע זהב, גילוי שקרים, ושינוי צורה.
אחת מארבע דמויות המסוגלות לנכס כוחות שלא להם.
השני הוא גיבור, פיטר פטרלי, השלישי הוא נבל ואביו של פיטר, ארתור פטרלי והרביעי הוא נבל ואביו של גבריאל גריי (סיילר) הופיע לראשונה בעונה השלישית בפרק 19(נכון לעכשיו לא ידוע עליו הרבה).
בעונה השלישית אנג'לה מספרת לסיילר שהוא בנה, ומאוחר יותר מתברר שהיה זה שקר.
לאחר שספג את יכולת שינוי הגוף הוא מתחיל לפתח פיצול אישיות טד ספראג מת'יו ג'ון ארמסטרונג בעל יכולת להגיע לפיצוץ וקרינה גרעינית מידיו.
לומד לשלוט ביתר הצלחה בכוחותיו, ולייצר פעימה אלקטרומגנטית.
אף על פי שהוא מוגדר כנבל, החל ממחצית הסדרה ניתן לחשוב עליו כגיבור, ולו בעל כורחו.
הרג בטעות את אשתו בשל הקרינה המזיקה.
קנדיס ווילמר מיסי פרגרים בעלת יכולת לגרום לאנשים לראות את מה שתרצה שיראו.
לפיכך, מסוגלת לגרום לעצמה להיראות בעיני אחרים כפי שתרצה.
עובדת בעבור מר לינדרמן, בעלת נטייה מרושעת.
בעונה השנייה מתגלה כי דמותה האמיתית עבת בשר ונרצחת על ידי סיילר.
בוב בישופ סטיבן טובולווסקי בעל מגע זהב - כל דבר שהוא נוגע בו (ייתכן שרק מתכות) יכול ברצונו להפוך לזהב.
מממן ומנהל את החברה שהקים לינדרמן לאחר מותו.
אחד מכ-12 נבלים וגיבורים שהקימו בזמנו סוג של חבורה סודית לשליטה בעולם ובאנשים עם יכולות.
אל בישופ קריסטן בל יכולה לירות ברקים מידיה.
בתו של בוב, מוחזקת במרתפי החברה במשך מרבית זמנה.
עובדת כמתנקשת, נרצחת על ידי סיילר לאחר שגילה שהיא שיקרה לו ביחד עם ארתור פטרלי ארתור פטרלי רוברט פורסט אביהם של פיטר ונייתן ובעלה של אנגלינה, בעל יכולת לגנוב כוחות.
בין היתר בעל הכוחות הבאים : קבלת כוחות על ידי מפגש עם בעל הכוח, חידוש רקמות, טלפתיה, טלקינזיס, שליטה בזמן ובמרחק וראיית העתיד.
בעונה השלישית גונב לפיטר להירו ולמאיה את הכוחות שלהם בנסיבות שונות.
טאקזו קאנסיי\אדם מונרו דייוויד אנדרס ריפוי עצמי, בדומה לקלייר.
קאנסיי גילה שבזכות יכולתו הוא אינו מזדקן, וכך הוא הצליח לשרוד בבריאות מלאה אחרי 400 שנים.
בתחילה היה טקאזו קאנסיי שיכור בטלן ביפן של המאה ה-17. הירו חזר בזמן (עונה 2) והפך אותו לגיבור, מגלה לקאנסיי את כוחו בתהליך.
קאנסיי והירו התאהבו באותה הבחורה, יאקו, שבאגדה הובטחה ככלתו של קאנסיי, אך היא אהבה את הירו.
בקנאתו ניסה קאנסיי להרוג את הירו, ומשנכשל נשבע שישמיד את כל מה שהירו יאהב.
עם חלוף השנים בחר קאנסיי להיקרא בשם אדם מונרו, נכלא על ידי מייסדי ה"חברה", וכשהצליח להימלט החל לרדוף ולרצוח אותם כנקמה, נרצח על ידי ארתור פטרלי בעונה השלישית.
מוהינדר סורש (סנדהיל רממורת'י) - בנו של צ'נדרה סורש, חוקר גנטי שכתב ספר הטוען לקיומם של "גיבורים", אנשים בעלי כוחות מיוחדים שהם ההמשך האבולוציוני של האדם.
צ'אנדרה נרצח על ידי גבריאל גריי ("סיילר"), אחד מהגיבורים שצ'אנדרה איתר, על מנת שיוכל להגיע אל יתר הגיבורים כדי לקחת מהם את כוחותיהם.
מוהינדר מנסה להמשיך את המחקר שבו התחיל אביו ולנקום ברוצחו, ובעונה השלישית הוא מכין סם המאפשר לכול אדם לקבל כוחות על.
נוח בנט (ג'ק קולמן) - אביה המאמץ של קלייר, עובד עם "האיש מהאיטי" בתפיסת גיבורים.
סימון דֵבוֹ (טווני קייפרס) (עונה ראשונה) - סוחרת אמנות, בתחילה חברה של אייזק מנדז, אך עוזבת אותו בגלל בעיית הסמים שלו ועוברת להיות חברה של פיטר פטרלי מתה בפרק 16 על ידי אייזק שירה בה בטעות.
אנדו מסהשי (ג'יימס קייסון לי) - חבר של הירו שמצטרף אליו למשימת הצלת העולם.
בעונה השלישית מזריק לעצמו את הנוסחה לקבלת כח ומקבל כח טעינת כוחות באנרגיה.
מר תומפסון (אריק רוברטס) (עונה ראשונה) - אחד מהבוסים ב"חברה".
הוא זה שגייס את מר בנט לעבוד שם.
הוא מוצא את מותו לאחר שמר בנט יורה בו.
מולי ווקר (אדאיר טישלר) - הילדה בעלת הכוח לאתר כל אדם.
המשפחה שלה נרצחה על ידי סיילר, נמצאת ברשות החברה של מר לינדרמן.
מרדית' גורדון (ג'סלין גיסלינג) (עונה ראשונה ושלישית) - האמא האמיתית של קלייר, הכוח שלה הוא לייצר ולשלוט באש.
אנג'לה פטרלי (כריסטין רוס) - אימם של פיטר וניית'ן.
תומכת תמיד ביכולתו של ניית'ן לנצח בבחירות ומזלזלת בפיטר.
אחת מ-12 האנשים שהקימו את "החברה" ובעלת הכח לחלום את העתיד.
אודרי הנסון (קליאה דובאל) (עונה ראשונה) - שותפתו לעבודה של מאט פארקמן.
צ'אנדרה סורש (אריק אוורי) (עונה ראשונה) - אביו של מוהינדר.
פרופסור לגנטיקה שכתב ספר על היכולות המיוחדות.
נרצח על ידי סיילר באירועים שקדמו לפרק הראשון.
הכין רשימה של אנשים עם פוטנציאל לכוחות על.
סנדרה בנט (אשלי קרואו) - אשתו של נואה בנט, אמו הביולוגית של לייל בנט ואמה המאמצת של קלייר בנט מגלה על כוחה של קלייר בפרק 17.
ריקי (הולט מק'אלאני) (עונה שנייה) - בחור ממוצא אירי, אשר מצא את פיטר במכולה באירלנד.
נהרג על ידי אל בישופ.
קייטלין (קייטי קאר) (עונה שנייה) - אחותו הקטנה של ריקי.
מפתחת קשר רומנטי עם פיטר.
ננה דוסון (נישל ניקולס) (עונה שנייה) - סבתם של מייקה, מוניקה ודמון.
יאייקו (אריקו טמורה) (עונה שנייה) - נסיכתו המיועדת של טאקזו קנסיי.
במהלך העונה השנייה מתאהבת בהירו.
היידי פטרלי (רנה סופר) (עונה ראשונה) - אשתו לשעבר של ניית'ן.
גיבוש מפריט בגאולוגיה הוא שורת תהליכים הדרגתיים של התבדלוּת והתגבשות מינרלים שונים במאגמה במהלך התכתה, התקררותה, הובלתה והתפרצותה כלבה.
לכל מינרל נקודת התכה משלו כאשר הטמפרטורה עולה, שהיא גם נקודת ההתגבשות שלו כאשר הטמפרטורה יורדת.
הנקודה בה מתרחשת ראשית ההתגבשות בעת שחומרי הבנייה של הגביש מותכים נקראת "נקודת הנוֹזליוּת" (liquidus), ואוסף של נקודות נוזליות נקרא "עקומת נוֹזליוּת".
הנקודה בה הגביש מוצק לגמרי ואין חומרי בנייה מותכים נקראת "נקודת המוּצקוּת" (solidus), ואוסף של נקודות מוצקות נקרא "עקומת מוּצקיוּת".
בהתגבשותם מתוך המאגמה במאגר כלשהו – תא מאגמה או סדק בקרום – יוצרים המינרלים סלעי יסוד פלוטוניים וגעשיים.
הגיוון בהרכב סלעי היסוד נובע מהתפתחות מאגמות שונות בהרכבן, שהובלו ממקום היווצרן המקורי לעומק רדוד בו החלו להתגבש או אל פני השטח.
מערכת התהליכים הראשונית המתרחשת במאגמה לאחר הובלתה כוללת התגבשות חלקית, התמזגות של חומרים זרים, התחדשות מלאי המאגמה ועירוב מאגמות.
מקור החום בכדור הארץ הוא בתהליכי פירוק רדיואקטיביים המתחוללים בגלעין.
עם זאת, סלעי המעטפת מצויים במצב של מוצק ראידי בשל הלחץ הרב השורר בה.
המאגמה נוצרת בשלושה תהליכי התכה:
התכה בעליית טמפרטורה – כאשר מחממים סלע הנמצא במצב מוצק, הטמפרטורה הפנימית שלו עולה עד שהיא מגיעה לנקודת ההתכה של סלע זה.
בנקודה זו גורמת הטמפרטורה לשבירת הקשרים בין חלקיקי החומר ולהפיכתו לנוזל.
התכה מסוג זה אינה נפוצה, ובמרבית המקרים מתרחשת התכת סלעים ללא עלייה בטמפרטורה.
התכה של שחרור לחץ – הלחץ בחלקה העמוק של המעטפת גבוה דיו לשמור על הסלעים במצב מוצק על אף הטמפרטורות הגבוהות השוררות בו, בכך שהוא שומר על המבנה הפנימי הסדור של הסלע.
שחרור הלחץ מפריע למבנה הפנימי ובכך הוא מאפשר לחום הרב להתיך סלעים.
התכת שטף – התכה בנוכחות נוזלים, בעיקר מים, המתרחשת באזורי הפחתה ובקשתות איים.
באזורים אלה חודר גוש עתיק, קר וכבד של ליתוספירה אוקיינית, הנושא עליו סלעי משקע ספוגים במים, אל המעטפת המצויה מתחת ללוח אחר.
נוכחות המים מורידה את נקודת ההתכה של הסלעים וגורמת ליצירת המאגמה.
קיימת הבחנה בין "דוֹרוֹת" של מאגמה, החשובה להבנת מוצאם של הסלעים הנוצרים ממנה:
נתך ראשוני – כאשר סלע ניתך, הוא יוצר נוזל הנקרא "נתך ראשוני".
נתכים ראשוניים קודמים לתהליכי גיבוש מפריט ומייצגים את נקודת המוצא של ההרכב המגמטי.
נתכים ראשוניים הנובעים מהמעטפת חשובים במיוחד ונקראים "נתכים פרימיטיביים" או "מאגמה פרימיטיבית".
נתך הורי – הרכב מאגמה ממנו נובע טווח של הרכבים לאחר גיבוש מפריט.
סלע הצטברות – גיבוש מפריט והצטברות הגבישים שנוצרו במהלכו יוצרים סלעי הצטברות, שזיהויים ככאלה חיוני לזיהוי הנתך הראשוני ממנו נוצרו.
היחס המרחבי בין הנוזלים והמוצקים מגדיר את חזית ההתגבשות של כל גוף מגמטי.
לאורך חזית זו עוברת המאגמה ממצב נוזלי לחלוטין בחלקה הפנימי למצב מוצק לחלוטין בשוליה.
מעטה מוצק זה דק מאוד בתחילת דרכו, והוא מתעבה וחודר במהלך ההתגבשות לחלקו הפנימי של המאגר עד לנקודת ההתגבשות הסופית שלו.
בכל חזית התגבשות קיימת חלוקה דינמית וראולוגית שחלקיה העיקריים:
אזור התרחיף – מתחיל בשוליים הנוזליים של חזית ההתגבשות, אזור דליל בעל גבישים קטנים המסוגלים לנוע באופן חופשי יחסית ואף להימלט מן החזית
חזית לכידה – אזור צמיג יותר בו הגבישים המתפתחים יכולים לנוע אך אינם יכולים להימלט ממנו
אזור צמיג – אזור המתאפיין בצמיגות גבוהה ובו מפריעים הגבישים זה לתנועת זה
אזור קשיח – אזור השוליים של המאגר בו עקומת המוצקוּת מגיעה ל-100%
ההכרה בחשיבותה של חזית ההתגבשות אפשרה לראות תמונה ברורה של התבדלות והיפרדות הגבישים מהמאגמה.
מתמונה זו עולה כי במהלך המחצית הראשונה של ההתגבשות מתרחש שינוי כימי קטן יחסית בנתך והיפרדות הגבישים נוחה, ואילו השינוי העיקרי מתרחש במחצית השנייה – בו היפרדות הגבישים קשה יותר ואף בלתי-אפשרית.
מאחר שגוף מגמטי אינו מתקרר בבת-אחת, הוא גם אינו מתגבש בבת-אחת אלא בשלבים:
שלב אורתומגמטי – שלב התגבשות זה הוא העיקרי בשלבי ההתגבשות, ובו חל רוב הגיבוש המפריט.
החומרים המתגבשים בשלב זה כוללים סיליקטים ויסודות מתכתיים שנקודת ההתגבשות שלהם גבוהה.
בשלב זה ייווצרו גבישים קטנים שגודלם לא יעלה על מילימטרים אחדים.
בעקבות התגבשותם קטן נפח הנוזל המגמטי, והגזים האצורים בו יוצרים לחץ גבוה על דפנות המאגר.
שלב פנאומטוליטי (Πνεύμα ביוונית: פנאומה – רוח, נשימה) – שלב שבו לחץ הגזים גבוה במיוחד ועשוי לגרום לסדיקת הקרום ולפליטה של לבה אל פני השטח באמצעות התפרצות געשית.
שלב פגמטיטי – לאחר השלב האורתומגמטי הופכת המאגמה הנותרת לנוזל בצמיגות נמוכה, ולחץ הגזים דוחק אותה אל דפנות המאגר ולתוך סדקים בקרום.
מאחר שבשלב זה הנוזל דליל, מתאפשרת תנועה חופשית של יונים הגורמת לצמיחת גבישים גדולים במיוחד – פגמטיטים.
שלב הידרותרמי – חדירת הנוזל המגמטי לסלעי הסביבה יוצרת מגע בין המאגמה ובין מי תהום, המתחממים בשל מגעם עמה או אף בשל קרבתה.
המים נושאים עמם יונים של מתכות וחומרים שונים, אותם המסו מסלעי הקרום.
חומרים אלה יושקעו בסופו-של-דבר כעורקים מינרליים או מרבצים הידרותרמיים של עפרות.
תהליכים אלה מתרחשים בשלושה טווחי טמפרטורות: שלב היפותרמי – 300-500°C, שלב מֵזוֹתרמי – 120-300°C ושלב אֶפִּיתרמי – 120°C ומטה.
התגבשות המאגמה לסלעים היא תהליך ממושך ומורכב, המתחיל בהתגבשותם של המינרלים בתוך התמיסה המגמטית.
כל מינרל מתגבש כאשר הוא שואב את האטומים הנחוצים לו מתוך הנוזל המגמטי.
לאחר התגבשותו ישתנה הרכב הנוזל ויכיל ריכוז נמוך יותר ויותר של האטומים ששימשו לבניית המינרל.
התבוננות מיומנת בשקף של סלעי יסוד מאפשרת לראות איזה מן המינרלים היה הראשון להתגבש, וכן את סדר ההתגבשות של המינרלים האחרים.
את המינרל הראשון ניתן לזהות באופן בו התגבש: הוא יתגבש בחופשיות, ללא הפרעה, מאחר שגבישים אחרים לא עמדו בדרכו והיה לו מקום להתפתח.
המינרל שיתגבש אחריו ייאלץ להתגבש בחללים שבין גבישי המינרל הראשון, וגם הבאים אחריו יתגבשו בחללים ריקים, לפי הסדר.
סדר התגבשות המינרלים היה נושא מחקרו של הפטרולוג נורמן לוי בואן.
בואן עשה זאת בהתיכו אבקות של מינרלים, קירר את הנתך ובחן מבעד למיקרוסקופ את התגבשותם.
הוא בדק את הטמפרטורה בה נוצרו הגבישים והשווה אותה לזו שבה נוצרו מינרלים אחרים, וכך מצא סדר התגבשות ברור.
בשנת 1911 הציג בואן את שורת בואן הקרויה על שמו – תרשים המתאר את תהליך הגיבוש המפריט של מינרלים במאגמה בטמפרטורות שונות ואת אופן גיבושם של סלעים שונים ממאגמת-אם אחת.
התרשים מציג את התגבשות המינרלים במאגמה כתוצאה מירידה הדרגתית של הטמפרטורה.
בהתבסס על עבודתו של בואן ועל הרכב המינרלים המצוי בסלע מסוים ניתן לשער מה היו התנאים בהם נוצר הסלע.
לפי בואן, המינרלים אינם מתגבשים בבת-אחת, אלא בסדר קבוע הנובע מטמפרטורת ההתגבשות שלהם: ב-1,800°C תחל התגבשותו של אוליבין עשיר במגנזיום, ובשלב זה פוחת ריכוז המגנזיום בתמיסה.
באותה טמפרטורה מתחיל להתגבש גם אנורתיט – פלגיוקלז עתיר-סידן.
השלב הבא מתרחש ב-1,500°C, אז מתחיל להתגבש אוליבין עשיר בברזל, שבסופו פוחת ריכוז הברזל בתמיסה ועולה ריכוז הנתרן, האשלגן, האלומיניום והצורן.
התגבשותו של פירוקסן תחל ב-1,300°C וזו של אמפיבול, אלביט – פלגיוקלז עתיר-נתרן – וביוטיט תתרחש בין 1,100-1,000°C.
ב-800°C תחל התגבשותו של אורתוקלז, והרכבה הכימי של התמיסה ישוב וישתנה עד התעשרותה בסיליקה והתגבשותו של קוורץ ב-600°C.
למעשה, שורת בואן בוחנת מאגמה היפותטית, מאחר שאין סוג מאגמה אחד המכיל את כל המרכיבים לגיבוש מפריט מושלם שכזה.
קיימים שלושה סוגים של מאגמה שהרכבם שונה והם נפוצים בחלקים שונים של כדור הארץ:
מאגמה בזלתית – אופיינית לסביבת העתקים ולרכסים מרכז-אוקייניים.
מאגמה בצמיגות נמוכה המאפשרת בריחת גזים, ולכן יוצרת התפרצויות שקטות וזרימה חופשית של לבה.
מאגמה אנדזיטית – אופיינית לאזורי הפחתה, לקשתות איים ולקשתות געשיות.
מאגמה בצמיגות בינונית המאפשרת הימלטות של חלק מהגזים, כך שנותרים מספיק גזים ליצור התפרצויות מתפוצצות בעוצמות שונות.
כמות הגז המעורבת קובעת את עוצמת ההתפרצות.
מאגמה גרניטית – נוצרת מהתכה של קרום גרניטי המתרחשת במקרים נדירים בהם מתחת לסלעי הגרניט עולה מאגמה בזלתית חמה מאוד.
המאגמה הבזלתית מתיכה את חלקו התחתון של הקרום ומדקקת אותו.
בקרום הדק נוצרים סדקים עגולים דרכם פורצת המאגמה הגרניטית – שצפיפותה הרבה מותירה את הגזים לכודים בתוכה, ולחצם גורם להתפרצויות-על, דוגמת זו שיצרה את שלוש הקלדרות רחבות-הממדים של ילוסטון.
ביטוי מתאים יותר לסוגי המאגמה השונים ולסלעים הנוצרים מהם ניתן לראות בתרשים היווצרות הסלעים.
בעיה נוספת בשורת בואן נובעת מהרכבם הכימי של מינרלים.
שורת בואן מניחה כי הרכבו של כל מינרל זהה תמיד בכל מאגמה בה הוא מצוי, אולם אין הדבר כך.
דוגמה אחת היא הרכבו הכימי של אוליבין: Fe,Mg)2SiO4).
הסוגריים מצביעים על אפשרויות שונות של נוכחות ברזל או מגנזיום: אחד מן השניים או נוכחות של שניהם ביחסים מגוונים.
כלומר, הרכב האוליבין עשוי להשתנות ולכן גם נקודת ההתכה וההתגבשות שלו.
למעשה, אוליבין מתגבש בטווח של נקודות התגבשות.
מצב דומה מתקיים במינרלים נוספים במאגמה:
פירוקסן – קבוצה של מינרלים סיליקטיים שנוסחתם הכימית בנויה כווריאציות של XY(Si,Al)2O6, כאשר X הוא לרוב מגנזיום או ברזל בפירוקסנים האורתורומבים וסידן, נתרן, ברזל או מגנזיום במונוקלינים.
מנגן, אבץ או ליתיום נפוצים בכמויות קטנות אך לעיתים הם היונים העיקריים.
Y מייצג את היונים בעלי הרדיוס הקטן יותר, בדרך כלל מגנזיום או ברזל אך לעיתים כרום, אלומיניום, מנגן, סקנדיום, טיטניום וונדיום.
אמפיבול – קבוצה של מינרלים אינוסיליקטים שהרכבם מגוון.
ביוטיט – מינרל מקבוצת הנציצים שהרכבו הכימי מכיל משתנים רבים.
מצב זה שונה בקוורץ – שנוסחתו הכימית SiO2 פשוטה וקבועה.
אולם, גם קוורץ אינו מתגבש בנקודה אחת בלבד אלא בטווח של נקודות התגבשות, אם כי הסיבה לכך אינה ידועה.
בנוסף, ניתן לראות בתרשים טווחי ההתגבשות כי כמה מינרלים עשויים להתגבש באותה טמפרטורה – נתון שלא בא לידי ביטוי בשורת בואן.
גיבוש מינרלים במאגמה נובע מהתקררות הנוזל המגמטי.
קצב התקררותה של המאגמה בפנים כדור הארץ איטי בדרך-כלל – מעלה צלזיוס אחת בערך במיליון שנים, והסיבה לכך היא הידלדלות החומרים הרדיואקטיביים.
גורמים נוספות להתקררות הם זרמי הערבול – באמצעות העברת חום מן הליתוספירה אל האוקיינוסים והאטמוספירה, ולחצם של לוחות טקטוניים הדוחק את המאגמה אל סלעי הקרום הקרים.
בתוך הנוזל המגמטי נוצרים גבישים, אך אלה אינם נותרים במקום היווצרותם: הפרדה כבידתית משקיעה את הגבישים הכבדים אל תחתית המאגר ומציפה את הקלים אל חלקו העליון, כאשר שקיעה וציפה של גבישים תלויה בגודלם, ביחסי הצפיפות בין הגבישים והמאגמה ובצמיגות הנוזל.
עם זאת, חלק מהגבישים ניתך וחומרי הבנייה שלהם שבים אל המאגמה, בעוד גבישים אחרים עשויים לרחף בנוזל – כך שהפרדת הגבישים מהנוזל אינה מלאה.
מכלול מנגנוני ההתבדלות נקרא "תהליכי FARM", ראשי תיבות של Fracional crystallization, Assimilation, Replenishment and Magma mixing – התגבשות חלקית, מיזוג, חידוש מלאי ועירוב מאגמות.
התהליך העיקרי הנוגע לסלעי יסוד באזור מסוים הוא התגבשות הדרגתית.
בתהליך זה, המתרחש במהלך התקררות המאגמה, צומחים גבישים מתוך הנוזל ונבדלים כימית ופיזיקלית מהנוזל המשתנה.
הצטברות של גבישים אלה יוצרת סלעי הצטברות.
בדיקה של שארית הנוזל מתאפשרת באמצעות ניתוח הרכבם של הסלעים שנוצרו בשלבים מאוחרים יותר.
דוגמה לכך היא רצף בזלתי שנקדח באזור מצומצם ברכס המרכז-אטלנטי המראה התבדלות ראשונה של אוליבין, בעקבותיה התבדלות של אוליבין ופלגיוקלז ולבסוף התבדלות של אוליבין, פלגיוקלז ואוגיט.
תחתית הקרום והמעטפת העליונה ברכסים מרכז-אוקייניים מכילים את הסלעים שנוצרו כתוצאה מהתבדלות אותם מינרלים: דוניט, טרוקטוליט (troctolite) וגברו, בהתאמה.
לכן יש בהתגבשות הדרגתית הסבר להבדלים המינרלוגיים בין סלעים פלוטוניים והגעשיים הנוצרים כתוצאה מהשתנות המאגמה: מאותו נוזל ראשוני מתפתח מגוון של סלעים.
המשתנים החשובים בהתגבשות הדרגתית הם הלחץ בו היא נתונה, נוכחות מים וחימצון של תא המאגמה ובעיקר הרכבה הראשוני של המאגמה – פלסית או מאפית: באזורי הפחתה, למשל, מתחיל הגיבוש המפריט במאגמות עשירות בסיליקה.
מיזוג הוא מנגנון אחד להפיכתן של מאגמות ראשוניות מאפיות ואולטרה-מאפיות למאגמות פלסיות במעברן דרך הקרום.
המיזוג מתרחש כאשר מאגמה בסיסית חמה חודרת אל סלעי קרום פלסיים קרים, מתיכה אותם וסופגת מהם מרכיבים המשנים את הרכבה המקורי.
מיזוג כזה מעלה את תכולת הסיליקה במאגמה.
מערכות מגמטיות הן מערכות בשלבים, ועשויות להיות מופרעות על ידי הזרקת מאגמה חדשה, חמה ולא מובדלת.
תוספת המאגמה גורמת להפרעות בהתגבשות המינרלים בשלוש דרכים:
תוספת חום – חימום מחדש מוסיף אנרגיה רבה המאפשרת זרימה עזה בתוך הנתך.
זרימה זו מאפשרת ספיגה חוזרת של גבישים שנוצרו בשלבים קודמים בחזרה אל תוך הנתך, ועשויה לגרום למינרלים שכבר התגבשו להינתך שנית.
שינוי הרכב – תוספת המאגמה – גם אם היא זהה להרכב המאגמה הראשונית – תשנה את ההרכב הכימי של התמיסה בכך שהיא מוסיפה לה מרכיבים שכבר יצאו ממנה בשלבי גיבוש קודמים.
שינוי בנקודה אוטקטית (טקטוס ביוונית: ניתך בקלות) – הנקודה האוטקטית היא מצב בו מתקיימת השפעת גומלין בין שני מינרלים, המורידה את נקודת ההתכה וההתגבשות שלהם בהתאם לנוכחותם היחסית בתמיסה.
חדירה של מאגמה טרייה למאגר מפרה שיווי משקל זה.
השינוי בהרכב ובטמפרטורה עשוי לגרום לשינויים מהירים בהתגבשות המינרלים.
עירוב או הטמעה של מאגמות הוא תהליך המעיד על מפגש בין שני סוגים של מאגמה, היוצר הרכב כימי משותף לשניהם.
תהליך זה מתרחש בשני אופנים:
התכת סלעי סביבה – גושים של סלע בדפנות המאגר ניתקים ונופלים אל תוך המאגמה, ניתכים ונטמעים בה.
להבדיל ממיזוג, בתהליך זה נוספים למאגר כל החומרים המרכיבים את הסלע הזר, ולא רק חלק מהם.
התכה חלקית של סלעי הדופן תותיר במאגמה קסנוליתים מוצקים.
חדירה זרה – מאגמה זרה – השונה בהרכבה מהמאגמה המקורית – חודרת למאגר מבעד לסדקים בדפנות.
בדומה למיזוג, גם כאן לרוב מדובר במאגמה מקורית מאפית או אולטרה-מאפית – למשל מאגמה בזלתית – שחודרים אלה חומרים פלסיים – למשל גרניטיים או ריוליטיים, וגם כאן תעלה תכולת הסיליקה במאגמה.
קיימים שני מנגנוני-משנה נוספים באמצעותם מתרחשת התבדלות:
הסעת המאגמה במאגר גדול נתונה לתהליכי גומלין של כוחות הנוצרים באמצעות הסעת חום וכן מהתנגדות הנובעת ממפגש עם דפנות המאגר הנוצרת באמצעות צפיפות, תנועה במאגמה וחיכוך.
לרוב מצויות בשולי המאגר שכבות קונצנטריות צמיגות וקרות הנמשכות מהדפנות פנימה, הנבדלות בצפיפותן ובטמפרטורה שלהן.
שכבות אלה מורכבות מפסי זרימה (Flow banding) הנוצרים בהתגבשות חלקית, כאשר בשולי פס הזרימה נלכדים גבישים הנפרדים מהנתך.
החיכוך בין המאגמה לדפנות המאגר וצמיגות המאגמה גורמים לפנוקריסטים וקסנוליתים במאגמה להאט בשולי הזרם, והם נלכדים בשכבה צמיגה.
מצב זה יוצר מערך שכבתי, העשוי להיסגר וליצור במאגר חללים נפרדים בהם תמשיך ותתקיים התבדלות.
דבר זה עשוי לשנות את הרכב המאגמה בחללים ובמחדרים גדולים.
לאחר שהמאגמה נלכדה בחלל נפרד, היא ממשיכה להתקרר ולגבש מינרלים.
במצב זה עשויה להימשך יצירת מערכים שכבתיים והשתנות נוספת של הרכב המאגמה בחלל.
למעשה, תהליך זה הוא התגבשות חלקית יסודית, אלא שהוא מתקיים במאגמה שהיא דור שלישי – שריד הנוצר לאחר שנתך "בת" מוצה.
בחללים אלה המאגמה ממשיכה להתקרר, אך המינרלים שהיא יוצרת והרכבה השיורי לא יתאימו לאלה של הנתך ההורי.
אחת מן התופעות המעניינות בגיבוש מפריט, הנובעת מתגובה כימית בין המאגמה לבין המינרלים שהתגבשו מתוכה, היא אִיזוּר (zoning) – היווצרות אזורי צבע מקבילים בגביש הנובעים משינוי בתמיסה המגמטית.
משטח החיבור בין המינרלים השונים הבונים גבישים אלה נקרא "שולי תגובה".
דוגמה נוספת היא קוורץ, אשר נוצר בו איזור בעת חדירת חומרים זרים לתמיסה, במקרים רבים זיהומים ברזליים או השפעה הדדית של ברזל ואלומיניום כמו באחלמה.
גיבוש נערך בצה"ל כחלק מתהליכי המיון ליחידות מובחרות ולקורסים מובחרים כמו קורס טיס וקורס חובלים.
הגיבוש בוחן את יכולות החייל או המועמד לשירות ביטחון להתמודד עם מספר רב של מצבי קצה הן מבחינת גופנית והן מבחינה נפשית ושכלית.
מרבית המשתתפים בגיבוש הם בעלי מאפיינים קרביים - (פרופיל רפואי מתאים, בעלי קב"א ודפ"ר גבוהים ועוד פרמטרים על פי הנדרש מאופי היחידה).
אורך הגיבושים משתנה בין היחידות השונות, ואורכים בין יום לשבוע.
בין המבדקים הנערכים בגיבושים השונים ישנו שוני, בהתחשב באופי השירות של היחידה הממיינת, אולם לכל הגיבושים יש מאפיינים דומים ומספר בחינות זהות שמטרתן לבדוק את ההתמודדות של המתמיין במצב שאינו טבעי לו.
את מערכות המיון והגיבוש למועמדים לקורס הקצינים, לחטיבת הצנחנים ולסיירות, במתכונתם הנוכחית, פיתח צוות שבראשו עמד האלוף יורם יאיר.
המשתתפים בגיבוש מחולקים לצוותים בעלי מאפיינים דומים ע"פ מבחנים שנערכו קודם לכן - חלק מהגיבושים נפתחים בבוחן בר-אור (ריצה של 3000 מטר, עליות מתח ועליות מקבילים).
בשלב הבא (בחלק מן הגיבושים) נערך הסבר על הגיבוש על ידי מפקד הגיבוש, שבו הוא מסביר באופן כללי על מהלך הגיבוש (ללא ציון זמנים ומבחנים מפורטים).
בחלק מן הגיבושים יינתן בשלב זה מידע על היחידה שעורכת את הגיבוש ועל הקשר בין המבחנים השונים לאופי השירות ביחידה.
בגיבוש נבחנים הכישורים האישים של המתמודד, ידע ויכולות גופניות שהכרחיות מלוחם ביחידה.
הנחת המוצא היא כי עדיין לא מצויים בידי המשתתפים הכישורים להיות לוחמים, ומטרתו של הגיבוש היא לבחון האם למתמודד יש את הפוטנציאל להיות לוחם.
למרות ההבדלים בין הגיבושים השונים ישנם מבדקים הנערכים בכלל הגיבושים:
מבחני כושר גופני - לוחם חייב להיות בעל כושר גופני וקרבי גבוה.
אף על פי שהכושר הגופני נבנה על פי "סרגל מאמצים" קבוע בשבועות הראשונים של הטירונות, קיים כושר גופני בסיסי שעל המתמודד להימצא בו.
למבחני הכושר ישנן עוד שתי מטרות עיקריות: הראשונה בוחנת מהי רמת המוטיבציה שקיימת אצל כל מתמודד ועד כמה הוא התכונן באופן עצמאי לגיבוש.
השנייה היא בחינת החוסן הנפשי ויכולת ההתמודדות במצבי לחץ פיזי.
דינמיקה קבוצתית - ברוב היחידות המובחרות בצה"ל השירות נעשה בצוותים הטרוגניים קטנים, כתוצאה מכך נדרשות מהלוחם יכולות חברתיות גבוהות.
הדבר מקבל חשיבות כפולה כשמדובר בשירות אינטנסיבי וקשה הדורש שיתוף פעולה מלא בין חברי הצוות, על מנת להתגבר על מכשולים רבים ולהסתגל לסביבה משתנה.
אחת ממטרות הגיבוש היא לבחון את הכישורים החברתיים של המתמודדים ליחידות המובחרות.
מבחני מנהיגות - מטרת הגיבוש אינה רק לבדוק מי הם הלוחמים המתאימים ליחידה, אלא גם לאתר את בעלי הפוטנציאל להמשך שירות קבע ביחידה.
לאור זאת נערכים מבחנים שמטרתם למצוא את אותם בעלי פוטנציאל לקצונה.
המבחנים כוללים דילמות מוסריות, הדמיה שבה המתמודד צריך להיות "מפקד הצוות" וכו'.
מבחני הדמיה - "הדרך הטובה ביותר לבדוק האם אדם יכול לבצע מטלה מסוימת היא לתת לו לבצעה": מבחני ההדמיה מבוססים על הנהלים, מהות העבודה והכישורים הנקבעים לפי אחת מארבע השיטות המוזכרות לעיל.
זהו השלב המכריע ביותר בגיבוש וכל פרט חייב לעבור שלב זה על מנת להשתייך ליחידה בה בחר.
ראיונות אישים - בחלקם של הגיבושים מתקיים ריאיון אישי בין הבוחנים בגיבוש לבין הנבדקים.
זמן הריאיון ואופיו (ריאיון פתוח ללא מבנה אחיד או ריאיון מובנה) משתנה מיחידה ליחידה.
בחלק מהיחידות במהלך הריאיון נחשפים המתמודדים בפעם הראשונה לאופי השירות ביחידה על ידי המידע שניתן על ידי המראיינים.
מבחן סוציומטריה - מכיוון שכל מתמודד נמצא בצוות במהלך הגיבוש, וחבריו לצוות לומדים להכיר אותו טוב במצבי הקיצון השונים, הם יודעים להעריך האם הם היו מעוניינים לשרת עמו או תחת פיקודו.
כתוצאה מכך בסוף כל גיבוש נערך מבחן סוציומטרי בו המתמודדים מדרגים את חבריהם לגיבוש לפי קריטריונים שונים.
במרבית הגיבושים הבוחנים הם אנשי מילואים, חיילים, קצינים או נגדים ותיקים מהיחידה, שמכירים את אופי השירות ביחידה ולכן הם יכולים על סמך ניסיונם לבחון טוב יותר מי הם אותם מתמודדים שמתאימים לשירות הספציפי ביחידה.
הבוחנים נוקטים במספר שיטות בחינה:
תצפית טהורה וכתיבת יומן - הבוחנים צופים מהצד, אינם מתערבים ומתעדים הכל ביומן האישי שלהם.
בחלק מהגיבושים הם נדרשים לתת ציונים לכל נבחן על פי קריטריונים ברורים.
ראיונות - הבוחנים מראיינים כל מתמודד.
בחלק מהגיבושים הריאיון נערך בשלב הסופי ולכן מתקיים באווירה נינוחה יותר.
ישנם גיבושים בהם הבוחנים אפילו חושפים מידע ראשוני על אופי הפעילות ביחידה.
בדיקה על סמך מבחן סוציומטרי - בהתאם למבחן הסוציומטרי קובעים הבוחנים את הציון הכללי של המתמודד.
(משקלו של מבחן זה משתנה מיחידה ליחידה)
- מבחני דינמיקה קבוצתית - הלוחמים בסיירת מטכ"ל נדרשים ליכולת גבוהה בעבודת צוות, מהסיבה שמבנה היחידה מתבסס על צוותים קטנים.
- מבחני כושר גופני - הלוחמים, במהלך המסלול, ידרשו לסחוב ציוד כבד, הכולל אלונקות לדוגמה, במסעות ארוכים ובמבצעים.
מבחני מנהיגות - קורס טיס הוא גם קורס קצינים ולכן נבחנת יכולת ההנהגה של המתמודדים.
מבחני חשיבה אנליטית - קורס טיס הוא קורס ארוך וממיין.
במהלך הקורס נלמד חומר עיוני רב בנושאים שונים ביניהם פיזיקה ומתמטיקה.